पाकिस्तान में एशिया कप प्रतियोगिता\nपाकिस्तान क्रिकेट बोर्ड के प्रमुख शहरयार ख़ान ने यह जानकारी दी है.

ख़ान ने समाचार एजेंसी रॉयटर्स से कहा कि दुबई में सोमवार को एशियाई क्रिकेट परिषद की बैठक में इस आशय की फ़ैसला किया गया है.

उन्होंने कहा कि भारत, श्रीलंका और बांग्लादेश ने पाकिस्तान में होने वाले टूर्नामेंट में भाग लेने की पुष्टि कर दी है.

प्रतियोगिता में कुछ क़्वालीफ़ायर देश भी भाग ले सकेंगे.

उल्लेखनीय है कि 2004 में श्रीलंका में आयोजित आठवीं एशिया कप क्रिकेट प्रतियोगिता में हांगकांग समेत छह देशों ने भाग लिया था.

तब खिताब मेज़बान देश ने जीता था.

उल्लेखनीय है कि भारत से तनावपूर्ण संबंधों के कारण पाकिस्तान ने इससे पहले कभी एशिया कप क्रिकेट प्रतियोगिता का आयोजन नहीं किया है.

\n\ntl;डॉ:
पाकिस्तान पहली बार अगले साल मार्च में एकदिवसीय मैचों का एशिया कप क्रिकेट टूर्नामेंट आयोजित करेगा.